Homel

Homel - beloruse Гомель, ruse Гомель (tiulingve prononcata pli-malpli Gomelj) - estas urbo en la sudorienta parto de Belorusio. Ĝi estas la ĉefurbo de Homela regiono, nomata laŭ la urbo. Laŭ la stato de 2026 en la urbo vivis 499 853 loĝantoj sur areo de 135 kvadrataj kilometroj, kio rezultigas loĝdenson de 3 703 loĝantoj/km². Administracia divido Homel konsistas el kvar distriktoj: Soveta, Centra, Fervoja, Novobelica. Historio La urbo unuafoje menciiĝis en kronikoj en la jaro 1142 (tiu dato konsideratas kiel fondojaro de la urbo) kiel urbo en la historia Ĉernigova/Ĉernihiva princlando. De la jaro 1335 Homel apartenis al la Grandduklando Litovio, de la jaro 1772 jaro al la Rusia Imperio. De la jaro 1919 la urbo estis centro de Homela gubernio en RSFSR de Sovetunio, kaj de la jaro 1926 ĝi estis parto de Belorusa Soveta Socialisma Respubliko de Sovetunio. De la jaro 1938 la urbo estas la administra centro de la samnoma Homela regiono. Industrio Granda industria centro: produktado de kemiaj sterkoj, stabloj, agrikulturaj maŝinoj, vitro, prilaborado de diamantoj, dolĉaĵoj. Ĝemelaj urboj Interalie estas Radom en Pollando Komunikado Fervoja ligo ekzistas kun Brjansk, Bresto, Ĉernihivo, Minsko kaj Baĥmaĉ en Ĉernihiva provinco, ŝosea kun Kievo, Vicebsk, Minsko, Bresto, Brjansk, Mahilovo, Kalinkaviĉi, Bobrujsk kaj Ĉernihivo. Vidu ankaŭ Homel (stacidomo) Trolebusa transporto en Homel Homela palaco Eksteraj ligiloj Oficiala retejo (beloruse)